বালোচিস্তানে আত্মঘাতী হামলায় মৃত্যু হল ১৪ জনের

ওয়েব ডেস্ক : ফের রক্তাতক্ত বালোচিস্তান (Balochistan)। রাজনৈতিক সভায় ঘটে গেল এক ভয়াবহ আত্মঘাতী হামলা (Suicide Attack)। এই হামলায় মৃত্যু (Death) হল ১৪ জনের। এই ঘটনায় আহত হয়েছেন আরও অন্তত ৩০ জন। যাদের মধ্যে বেশিরভাগের অবস্থা আশঙ্কাজনক বলে সূত্রের খবর। ফলে মৃতের সংখ্যা আরও বাড়তে পারে বলে আশঙ্কা করা হচ্ছে।

সূত্রের খবর, মঙ্গলবার বালোচিস্তানে (Balochistan) ন্যাশনাল পার্টির নেতা তথা প্রাক্তন মুখ্যমন্ত্রী সরদার আতাউল্লা মেঙ্গালের মৃত্যুবার্ষিকী উপলক্ষে এক বিশেষ সভার আয়োজন করা হয়েছিল। সেখানে উপস্থিত ছিলেন একাধিক রাজনৈতিক নেতা। সঙ্গে উপস্থিত ছিলেন আতাউল্লার পুত্রও। তবে যে স্টেডিয়ামে এই সভা চলছিল তার পার্কিং লটে এই ভয়াবহ বিস্ফোরণের ঘটনা ঘটে। যার ফলে ঘটনাস্থলেই ১৪ জনের মৃত্যু হয়েছে। তবে এখনও পর্যন্ত কোনও সন্ত্রাসী গোষ্ঠী এই হামলার দায় স্বীকার করেনি বলে জানা গিয়েছে।

আরও খবর : কাবুলে পৌঁছল ভারতের ত্রাণ, কী কী পাঠানো হল?

ওই হামলার আগেই মঙ্গলবার সকালে একদফা বিস্ফোরণের ঘটনা ঘটেছিল উত্তর-পশ্চিম কাশ্মীরের (kashmir) বান্নু অঞ্চলে। সেখানে আধাসেনার ঘাঁটি লক্ষ্য করে হামলা চালানো হয়েছিল। সেই সময় বিস্ফোরক বোঝাই এক গাড়ি গিয়ে ধাক্কা মেরেছিল সেনা শিবিরের দেওয়ালে। যার ফলে ভয়াবহ বিস্ফোরণ হয়। তার পরেই সেনা ঘাঁটির ভিতরে গিয়ে আত্মঘাতী হামলা চালিয়েছিল এক জঙ্গি। সেই হামলার মৃত্যু হয়েছে ১২ জনের।

উল্লেখ্য, পাকিস্তান থেকে আলাদা হতে চায় বালোচিস্তান (Balochistan)। সেই কারণে গত কয়েক দশক ধরে তারা লড়াই চালিয়ে যাচ্ছে। সম্প্রতি সেই আক্রমণের ঝাঁজ আরও বাড়িয়ে দিয়েছে বিদ্রোহীরা। এর পাল্টা পাক সেনার তরফের হামলার অভিযোগ উঠেছে। যার ফলে গত জানুয়ারি থেকে এখনও পর্যন্ত বালোচিস্তানে প্রাণ হারিয়েছেন ৪৫০ জন মানুষ। এসবের মাঝে মঙ্গলবার বালোচিস্তানে ঘটে গেল ভয়াবহ আত্মঘাতী হামলা। যার কারণে মৃত্যু হল অনেকের।